**Izziņa par atzinumos sniegtajiem iebildumiem**

**par informatīvo ziņojumu "Par valsts aizsardzības mācības ieviešanas pirmajiem rezultātiem un uzlabojumiem Jaunsardzē"**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 15.06.2021. |
| Saskaņošanas dalībnieki | Tieslietu ministrija, Finanšu ministrija, Izglītības un |
|  | zinātnes ministrija, Pārresoru koordinācijas centrs, Valsts kanceleja |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) | Tieslietu ministrijas, Finanšu ministrija, Izglītības un |
| iebildumus | zinātnes ministrijas |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras | Valsts kanceleja |
| nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Izglītības un zinātnes ministrija**  Režīmā "Track changes" veikti labojumi informatīvā ziņojuma tekstā, tajā skaitā, piemēram, visā tekstā vārdu "skolēns" aizstājot ar vārdu "izglītojamais", vārdu "skola" ar "izglītības iestāde" u.c. | **Ieteiktie precizējumi ir ņemti vērā.** |  |
|  | Informatīvā ziņojuma 2.1.punkta otrā rinkopa  "Noslēdzoties valsts aizsardzības mācības pilotprojektam, sadarbībā ar valsts izglītības un satura centru tika sagatavots [valsts aizsardzības mācības programmas paraugs vidējai izglītībai](https://www.jc.gov.lv/sites/jic/files/document/VAM_programma_2021.pdf). Šobrīd valsts aizsardzības mācības apguvei atvēlētas 140 mācību stundas divos mācību gados (70 mācību stundas katrā gadā), bet programmas pilnvērtīgai apguvei nepieciešamas 144 mācību stundas, tādēļ ir nepieciešams precizēt Ministru kabineta noteikumos, kas nosaka vispārējās vidējās izglītības standartu. Vispārizglītojošajās vidējās izglītības iestādēs izglītojamie valsts aizsardzības mācību apgūst 10.  un 11. klasē, profesionālās izglītības iestādēs – 2. un 3. kursā vai 1. un 2. kursā. Atbilstoši programmas paraugam Jaunsardzes centrs ir izstrādājis detalizētu nodarbības plānu katrai valsts aizsardzības mācības nodarbībai, tādējādi nodrošinot, ka mācību saturs ikvienā valsts aizsardzības mācības īstenošanas vietā ir identisks." | **Izglītības un zinātnes ministrija**  Vienlaicīgi vēlamies uzsvērt, ka ministrija un Valsts izglītības satura centrs neatbalsta grozījumu veikšanu Ministru kabineta 2019.gada 3.septembra noteikumos Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem (turpmāk – MK noteikumi Nr.416) attiecībā uz mācību stundu skaita palielināšanu valsts aizsardzības mācības apguvei.  Vispārējās izglītības likums (turpmāk - Likums) nosaka maksimālo mācību slodzi, kas vispārējās vidējās izglītības pakāpē nedēļā nedrīkst pārsniegt 36 mācību stundas. Dienā mācību stundu skaits vienā vispārējās vidējās izglītības programmā nedrīkst pārsniegt 8 mācību stundas (Likuma 44.pants). Savukārt saskaņā ar Likuma 46. pantu mācību gads vispārējās vidējās izglītības iestādēs ilgst: 10. un 11.klasei - 35 nedēļas; 12.klasei - 38 nedēļas.  MK noteikumu Nr.416 12.punktā par izglītības programmas īstenošanu noteikts, ka izglītības iestāde izglītības programmu klātienes formā īsteno 3360–3780 mācību stundās. Savukārt MK noteikumu Nr.416 11.pielikuma “Vispārējās vidējās izglītības programmas paraugs” 4.punktā piedāvātajā tabulā specializētā kursa Valsts aizsardzības mācība īstenošanai klātienes formā paredzētas 140 mācību stundas. Vēršam uzmanību, ka minētā pielikuma 6.punkts paredz, ka izglītības iestāde var mainīt mācību stundu skaitu kursā, nesamazinot to vairāk par 15 procentiem no šā pielikuma tabulā kursam noteiktā stundu skaita. Tas nozīmē, ka izglītības iestādei ir iespējams arī palielināt mācību stundu skaitu valsts aizsardzības mācības īstenošanai. Mācību stundu skaits mācību priekšmetā (kursā) ir jāsabalansē ar kopējo izglītības iestādes izglītības programmas piedāvājamu lai tā atbilstu MK noteikumu Nr.416 noteiktajām prasībām par izglītības programmu īstenošanu. | **Iebildums ir ņemts vērā.** | Informatīvā ziņojuma 2.1.punkta 2.rinkopā svītrots otrais teikums. |
|  |  | **Finanšu ministrija**  *Sk.tabulas 5.punktu*  Lūdzam atbilstoši precizēt arī informatīvā ziņojuma 4.punktu. | **Iebildums ir ņemts vērā.** | Infomatīvā ziņojuma 4. punkts papildināts ar jaunu rindkopu šādā redakcijā  "Nepieciešamo finansējumu valsts aizsardzības mācības ieviešanai Aizsardzības ministrija nodrošinās piešķirto valsts budžeta līdzekļu ietvaros, nepārsniedzot izdevumu kopapjomu 2% apmērā no iekšzemes kopprodukta, iesniedzot priekšlikumus izmaiņām Aizsardzības ministrijas bāzes izdevumos 2022.-2024. gadā, pārdalot finansējumu no valsts budžeta apakšprogrammas 22.12.00. "Nacionālo bruņoto spēku uzturēšana" un sagatavojot priekšlikumus grozījumiem Ministru kabineta 2021. gada 19. marta rīkojumā Nr. 179 "Par finansējumu Aizsardzības ministrijas ilgtermiņa saistību pasākumam "Nacionālo bruņoto spēku ilgtermiņa līgumi"" 2022. gadā – 1 451 787 EUR, tai skaitā atlīdzībai 1 451 787 EUR, 2023. gadā – 2 355 261 EUR, tai skaitā atlīdzībai 2 355 261 EUR, un 2024. gadā – 3 021 386 EUR, tai skaitā atlīdzībai 3 021 386 EUR, 2025. gadā un turpmāk ik gadu – 3 923 413 EUR, tai skaitā atlīdzībai 3 608 593 EUR." |
|  | Ministru kabineta sēdes protokollēmuma 3. punkts  3. Atbalstīt personāla skaita palielinājumu valsts aizsardzības mācības ieviešanai 2022.gadā par 37 amata vietām, 2023.gadā par 72 amata vietām un 2024.gadā par 98 amata vietām. | **Tieslietu ministrija**  Projekta 5. tabulas trešajā ailē norādīts, ka nepieciešamais papildu amata vietu pieaugums (salīdzinājumā pret iepriekšējo gadu) 2022. gadā ir 37, 2023. gadā 35, bet 2024. gadā – 26. Savukārt projektam pievienotā Ministru kabineta sēdes protokollēmuma 3. punktā noteikts uzdevums atbalstīt personāla skaita palielinājumu valsts aizsardzības mācības ieviešanai 2022. gadā par 37 amata vietām, 2023. gadā par 72 amata vietām un 2024. gadā par 98 amata vietām. Lūdzam precizēt projekta 5. tabulu un attiecīgi Ministru kabineta sēdes protokollēmuma 3. punktu atbilstoši nepieciešamajam papildu amata vietu skaitam 2022., 2023. un 2024. gadā. | **Iebildums ir ņemts vērā.** | Ministru kabineta sēdes protokollēmuma 3. punkts  3. Atbalstīt personāla skaita palielinājumu valsts aizsardzības mācības ieviešanai 2022. gadā par 37 amata vietām, 2023. gadā par 72 amata vietām (amata vietu pieaugums salīdzinājumā pret 2022.gadu – 35) un 2024. gadā par 98 amata vietām (amata vietu pieaugums salīdzinājumā pret 2023.gadu – 26). |
|  | Ministru kabineta sēdes protokollēmuma 4.1. punkts  4.1. 2022. gadā – 1 451 787 EUR, tai skaitā atlīdzībai 1 451 787 EUR, 2023. gadā – 2 355 261 EUR, tai skaitā atlīdzībai 2 355 261 EUR, un 2024. gadā 3 021 386 EUR, tai skaitā atlīdzībai 3 021 386 EUR, pārdalot finansējumu no uzturēšanas izdevumiem un ilgtermiņa saistību pasākumam "Nacionālo bruņoto spēku ilgtermiņa līgumi" plānotiem izdevumiem, veicot korekcijas budžeta bāzē; |  | **Iebildums ir ņemts vērā.** | Ministru kabineta sēdes protokollēmuma 4.1. punkts  4.1. 2022. gadā – 1 451 787 EUR, tai skaitā atlīdzībai 1 451 787 EUR, 2023. gadā – 2 355 261 EUR, tai skaitā atlīdzībai 2 355 261 EUR, un 2024. gadā – 3 021 386 EUR, tai skaitā atlīdzībai 3 021 386 EUR, iesniedzot priekšlikumus izmaiņām Aizsardzības ministrijas bāzes izdevumos 2022.-2024.gadā, pārdalot finansējumu no valsts budžeta apakšprogrammas 22.12.00. "Nacionālo bruņoto spēku uzturēšana" un sagatavojot priekšlikumus grozījumiem Ministru kabineta 2021. gada 19. marta rīkojumā Nr. 179 "Par finansējumu Aizsardzības ministrijas ilgtermiņa saistību pasākumam "Nacionālo bruņoto spēku ilgtermiņa līgumi""; |
|  | Ministru kabineta sēdes protokollēmuma 5. punkts  Aizsardzības ministrijai līdz 2023. gada 1. jūlijam sagatavot un iesniegt Ministru kabinetā informatīvu ziņojumu par valsts aizsardzības mācības ieviešanas gaitu, kā arī īstenotajiem pasākumiem un sasniegto Jaunsardzes attīstībā. | **Tieslietu ministrija**  Vēršam uzmanību, ka atbilstoši Ministru kabineta 2009. gada 7. aprīļa noteikumu "Ministru kabineta kārtības rullis" 10. punktam ministrijas izstrādātu informatīvo ziņojumu izskatīšanai Ministru kabineta komitejas sēdē vai Ministru kabineta sēdē ir tiesīgs iesniegt Ministru kabineta loceklis (ministrs). Ievērojot minēto, lūdzam precizēt projektam pievienotā Ministru kabineta sēdes protokollēmuma 5. punktu. | **Iebildums ir ņemts vērā.** | Ministru kabineta sēdes protokollēmuma 5. punkts  5. Aizsardzības ministrijai sagatavot un aizsardzības ministram līdz 2023. gada 1. jūlijam iesniegt Ministru kabinetā informatīvu ziņojumu par valsts aizsardzības mācības ieviešanas gaitu, kā arī īstenotajiem pasākumiem un sasniegto Jaunsardzes attīstībā. |

Atbildīgā amatpersona:

Liene Liepiņa

Aizsardzības ministrijas Aizsardzības plānošanas un analīzes departamenta

Struktūras un militārā personāla attīstības plānošanas nodaļas vadītājas vietniece

tālr.: 67335013

e-pasts: [liene.liepina@mod.gov.lv](mailto:liene.liepina@mod.gov.lv)